Juha Tapio

Juha Leevi Antero Tapio (s. 5. helmikuuta 1974 Vaasa) on suomalainen poplaulaja, joka on tullut tunnetuksi myös sanoittajana, säveltäjänä ja kitaristina. Hänen tunnetuimpia kappaleitaan ovat muun muassa "Mitä silmät ei nää", "Ohikiitävää", "Kelpaat kelle vaan", "Kaksi puuta", "Sitkeä sydän" ja "Jotain niin oikeaa". 

Ura
Tapion musiikillinen ura alkoi 13-vuotiaana. Ensimmäisen, ylistarolaisen, yhtyeensä kanssa hän soitti pääosin rock-musiikkia. Vuonna 1999 julkaistu ensimmäinen soololevy Tuulen valtakunta sekä vuonna 2001 julkaistu albumi Tästä kaikesta olivat musiikkigenreltään poppia, mutta saivat vaikutteita muun muassa Nuoren seurakunnan veisukirjasta.

Vuonna 2003 ilmestynyt Mitä silmät ei nää -albumi on Tapion ensimmäinen ”maallisempaa popmusiikkia” edustava albumi, joka on myös hänen läpimurtoalbuminsa. Juha Tapiolla on kaksi kultalevyä sekä kymmenen albumia, jotka ovat myyneet vähintään platinaa. 

Tapio oli mukana Vain Elämää -sarjan toisella tuotantokaudella vuonna 2013 sekä seitsemännellä "All Stars" -kaudella vuonna 2017.He ovat uudet Vain elämää -artistit!

Vuoden 2016 soitetuin kotimainen kappale radiossa oli Juha Tapion "Jotain niin oikeaa", joka soi eri kanavilla yhteensä 8 055 kertaa. Radion Top 20:een yltäneitä kappaleita Tapiolla on yhteensä 30.

Juha Tapio on ensimmäinen artisti joka on myynyt loppuun Hartwall Arenan, Espoo Metro Areenan ja Helsingin jäähallin, ja myös vuodesta 2011 kaikki artistin levynjulkaisukiertueet ovat olleet loppuunmyytyjä.

Hän esittää Luottomies-elokuvan tunnuskappaleen Banzai.

Yksityiselämä
Juha Tapio on koulutukseltaan luokanopettaja ja asuu nykyään Tuusulassa. Hän on avioliitossa Raija Tapion (o.s. Mattila) kanssa ja heillä on kaksi yhteistä lasta. Antamissaan haastatteluissa Tapio on kertonut pyrkivänsä pitämään mahdollisimman tiukkaa rajaa julkisuuden ja yksityiselämänsä välillä, ja puhuu siksi mediassa ainoastaan musiikistaan.

Palkinnot ja tunnustukset
Vuonna 2007 Tapio valittiin yhdessä laulaja-näyttelijä Maria Ylipään kanssa Kirkon Ulkomaanavun ensimmäisiksi Toivon lähettiläiksi. Lähettiläinä heidän tehtäviinsä lukeutuu Kirkon Ulkomaanavun työstä kertominen erilaisissa tapahtumissa.

Vuonna 2009 Tapio palkittiin Emma-gaalassa vuoden parhaana miessolistina ja vuonna 2014 Lapislatsulia-albumi sai vuoden iskelmäalbumi-Emman.  Vuonna 2019 myös hänen albuminsa Kuka näkee sut palkittiin vuoden iskelmäalbumi-Emmalla. Tapio on Iskelmä Gaalan kautta aikojen palkituin artisti ja on voittanut mm. palkinnot Vuoden Miesartisti (2008 ja 2013), Vuoden Albumi (2008, 2011 ja 2019) sekä Vuoden Iskelmä (2008). 

Lokakuussa 2012 julkaistu tietokirjailijana ja pappina toimivan Jaakko Heinimäen kirjoittama teos Ohikiitävää – Juha Tapion tie kertoo miehen urasta ja siihenastisesta elämästä. Juha Tapio : Ohikiitävää - Juha Tapion tie Kirja sisältää myös Tapion omia kirjoitelmia. Kirjasta ilmestyi uudistettu laitos syyskuussa 2016.Ohikiitävää – Juha Tapion tie-kirjan päivitetty laitos ilmestyy 29.9.2016! 
Tapio sai Juha Vainio -sanoituspalkinnon 2017.Juha Tapio palkittiin sanoituksistaan – kuittasi heti Trumpille

Kesällä 2018 Hämeenlinnan kesäteatterissa esitettiin Kaksi puuta -niminen musiikkikomedia, joka hyödyntää Juha Tapion hittejä.

 Diskografia 

 Albumit 














 Kokoelmat 





Lähteet

 Aiheesta muualla 
 Virallinen sivusto
 Juha Tapio Ylen Elävässä arkistossa

*
Luokka:Vuonna 1974 syntyneet
Luokka:Elävät henkilöt